Peleliai

Peleliaihttp://www.vlkk.lt/i/u/file/Nutarimai/atvirkstinis_lenkijos.pdf  (lenk. Pełele) – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 8 km į pietryčius nuo Punsko, apie 13 km į šiaurės vakarus nuo Seinų ir 123 km į šiaurę nuo vaivadijos centro Balstogės. Virš 70 % kaimo gyventojų yra lietuviai. Valsčiaus kelias Taurusiškė-Seivai (buvusio senovinio kelio iš Lazdijų į pietinę Prūsą dalis).

Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Peleliai susikūrė iš 1642 metais atsiradusio dvaro ir baudžíauninkų kaimo. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 205 gyventojai, iš kurių 81 lenkas, 6 rusai ir 118 lietuvių.1921 m. gyventojų surašymo duomenys Pokaryje veikė kooperatinis ūkis (kolūkio analogas). 1958 m. vasario 7 d. buvo įkurtas Lenkijos visuomeninės kultūros draugijos skyrius. 1975-1998 m. priklausė Suvalkų vaivadijai. 2001 m. birželio ir liepos mėnesį kaime buvo filmuojamas lenkiškas filmas Užmerk akis.

 Šaltiniai 

 Literatūra 
Tarybų Lietuvos enciklopedija, 3 tomas, Vyriausioji Enciklopedijų Redakcija, Vilnius, 1987, 344 psl.

 Nuorodos 
 Kaimo geografinė padėtis Punsko valsčiuje 
 Kaimas žemėlapyje
 Vaizdas iš palydovo

Kategorija:Punsko valsčiaus gyvenvietės